**6976759255**

**ΕΡΩΤΗΣΗ 1Η**

ΠΗΓΗ 1

Η εµπορική ακµή της Σµύρνης

Το λιµάνι της Σµύρνης, το δεύτερο σε εµπορική σηµασία µετά την Κωνσταντινούπολη στην οθωµανική αυτοκρατορία, είχε προκαλέσει το ενδιαφέρον των ευρωπαϊκών κρατών, που είχαν ιδρύσει εµπορικούς οίκους, και είχαν συγκεντρωθεί - Άγγλοι, Γάλλοι, Ολλανδοί, Βενετοί κ.ά. - στην ωραιότατη συνοικία της, τον ονοµαστό «Φραγκοµαχαλά» (...). Ενδεικτικό της κινήσεως του λιµανιού της Σµύρνης είναι το γεγονός ότι το 1816, όταν το σύνολο του γαλλικού εµπορίου της Ανατολής βρισκόταν σε ύψος 46.500.000 πιάστρων, το ένα τρίτο και περισσότερο από το ποσό αυτό, 16.000.000 πιάστρα, αντιπροσώπευε το εµπόριο που διεξαγόταν στην ιωνική πρωτεύουσα (...).

Βασίλειος Σφυρόερας, Επισκόπηση του Ελληνισµού κατά περιοχές, Μικρά Ασία, Ι.Ε.Ε., τόµ. ΙΑ΄, σ. 229.

ΠΗΓΗ 2

Η πολιτική οργάνωση των Ελλήνων της Σµύρνης

Το κοινόν των Γραικών [στη Σµύρνη] διοικείται από πέντε δηµογέροντας και δώδεκα εφόρους, τους ονοµαζοµένους δωδεκάνους, οίτινες αλλάσσονται κατ’ έτος, και πάλιν εις άλλου χρόνου περίοδον εκλέγονται οι ευδοκιµήσαντες. (...) Η φρόνιµος διοίκησις του Κοινού των Γραικών, και τελευταίον το πολυσχιδέστατον εµπόριον, συνεισέφερον πολύ εις την πολυάριθµον συνοίκισιν της πόλεως ταύτης και την εν αυτή ποικιλίαν των τεχνών. Ενενήκοντα πέντε τεχνικά συστήµατα ή σινάφια αριθµούνται σήµερον [αρχές του 19ου αι.] εις την Σµύρνην, µικρά και µεγάλα, τα οποία, εάν εξαιρέσης απ’ ολίγα ολίγους αλλοεθνείς, συνίστανται όλα από Γραικούς.

Κωνσταντίνος Οικονόµος ο εξ Οικονόµων, Αυτοσχέδιος διατριβή περί Σµύρνης, στο περιοδικό «Λόγιος Ερµής», 1817, πηγή η Ι.Ε.Ε, ό.π., τόµ. ΙΑ΄, σ. 229.

ΠΗΓΗ 3

Οι Έλληνες της Σµύρνης

Ο πρόξενος της Αυστροουγγαρίας στη Σµύρνη, Charles de Scherzer, γράφει στα 1880. «Οι έλληνες [της Σµύρνης] είναι δραστήριοι άνθρωποι που ασχολούνται µέρα νύχτα µ ε τις δουλειές τους. Είναι εξαιρετικοί έµποροι, θαρραλέοι και αποδεδειγµένα έµπειροι ναυτικοί, επιµελείς καλλιεργητές της γης, ικανοί εργάτες (...). Έχουν τα καλύτερα σχολεία και γνωρίζουν σχεδόν όλοι να διαβάζουν και να γράφουν. Ας προσθέσουµε ακόµα ότι διαθέτουν ανεπτυγµένο πνεύµα αλληλεγγύης, εφαρµόζουν µια έξυπνη φιλανθρωπία, χτίζουν σχολεία, νοσοκοµεία, άσυλα και εκκλησίες, και είναι σχεδόν όλοι τους εύποροι άνθρωποι. Κάνουν όλοι τους όλες τις δουλειές (...) και είναι κυρίως γιατροί, δικηγόροι, τραπεζίτες, λογιστές, µηχανικοί, επιπλοποιοί, γλύπτες, κουρείς και ξενοδόχοι(...)».

Charles de Scherzer, Σµύρνη, Γεωγραφική, Οικονοµική και Πολιτιστική θεώρηση, Μέρος Α΄, εκδ. Ιστορητής, Αθήνα 1995, σσ. 112-114.

ΠΗΓΗ 4

Οι πρόσφυγες και η Γ΄ Εθνοσυνέλευση

Τα κατά τας αρχάς του 1826 διαθρυλούµενα περί ανακηρύξεως της Ελλάδος εις ανεξάρτητον κράτος είχον συγκινήσει ζωηρώς (...) πάντας εν γένει τους πρόσφυγας, των οποίων ο νους εστράφη πλέον είτε εις την ανάκτησιν της πατρίδος των (...) είτε και εις την εντός του συγκροτηθησοµένου κράτους αποκατάστασίν των (...). Το ζήτηµα της αποκαταστάσεως είχε πλέον ωριµάσει δια τους πρόσφυγας µετά τόσα έτη πλήρη στερήσεων. Οι ούτω δηµιουργηθέντες αντικειµενικοί όροι συνέτεινον, ώστε το προσφυγικόν ζήτηµα να συζητηθή κυρίως εις την κρισιµωτέραν περίοδον της Επαναστάσεως (...). [Τότε] ήρχισε ζωηρώς να συζητήται το ζήτηµα της πυκνώσεως του πληθυσµού της Ελλάδος και της αποκαταστάσεως των ερηµωθεισών χωρίων και πόλεων (...). Κυρίως αρχίζει τούτο από του 1826, αφ’ ότου αρχίζει τας εργασίας της η Γ΄ Εθνική Συνέλευσις. Η κίνησις των προσφύγων προς αποκατάστασιν δεν ήτο συστηµατική. Το µόνον µέσον, δια να διεκδικήσουν ούτοι τα δίκαιά των, ήτο να κατορθώσουν να εισαχθούν εις την Γ΄ Εθνοσυνέλευσιν και εκεί να υποστηρίξουν την υπόθεσίν των ευρίσκοντες ούτω συνηγόρους και τους πληρεξουσίους των ελευθέρων µερών της Ελλάδος. ∆ι’ αυτό βλέποµεν την παρατηρουµένην µεγάλην σπουδήν όλων γενικώς των προσφύγων να εισαγάγουν τους πληρεξουσίους των εις την Γ΄ Εθνοσυνέλευσιν.

Απ. Βακαλόπουλος, ό.π., σσ. 88-89.

***Αφού λάβετε υπόψη σας τα πιο πάνω παραθέµατα, καθώς και τα αιτήµατα των Σµυρναίων προσφύγων προς τη Γ΄ Εθνοσυνέλευση, όπως εκτίθενται στο σχολικό εγχειρίδιο, να αιτιολογήσετε τη φράση: «Από τους Μικρασιάτες πρόσφυγες, µόνον οι Σµυρναίοι ενεργοποιήθηκαν προς την κατεύθυνση της αποκατάστασής τους στην ελεύθερη Ελλάδα» (σ. 119).***

**ΕΡΩΤΗΣΗ 2Η**

(ανακεφαλαιωτική) ΠΗΓΗ

1 Το πρώτο πολίτευµα της Επιδαύρου, Α΄ Εθνοσυνέλευση 1822.

ΤΙΤΛΟΣ Α΄, ΤΜΗΜΑ Β΄, «Περί των Γενικών ∆ικαιωµάτων των κατοίκων της Επικρατείας της Ελλάδος» ... δ΄ Όσοι έξωθεν ελθόντες κατοικήσωσιν ή παροικήσωσιν εις την επικράτειαν της Ελλάδος, εισίν όµοιοι µε τους αυτόχθονας κατοίκους ενώπιον των νόµων. ... ε΄ Η ∆ιοίκησις θέλει φροντίσει να εκδώση προσεχώς νόµον περί πολιτογραφήσεως των ξένων, όσοι έχουσι την επιθυµίαν να γίνωσιν Έλληνες.

Αι Αγορεύσεις του Ελληνικού Κοινοβουλίου 1843-1909, εκδ. «Εθνικού Κήρυκος», Αθήναι 1961, σσ. 10-14.

2 Ο «Νόµος της Επιδαύρου», Β΄ Εθνοσυνέλευση 1823.

ΤΜΗΜΑ Β΄, ΚΕΦΑΛΑΙΟΝ Β΄, «Περί των Πολιτικών ∆ικαιωµάτων των Ελλήνων» ... β΄ (...) Οµοίως Έλληνες εισίν, και των αυτών δικαιωµάτων απολαµβάνουσιν, όσοι έξωθεν ελθόντες, και την Ελληνικήν φωνήν πάτριον έχοντες, και εις Χριστόν πιστεύοντες ζητήσωσι, παρρησιαζόµενοι εις τοπικήν Ελληνικής Επαρχίας Αρχήν, να εγκαταριθµηθώσι δι’ αυτής εις τους πολίτας ‘Ελληνας.

... δ΄ Όσοι έξωθεν ελθόντες κατοικήσωσιν, ή παροικήσωσιν εις την Επικράτειαν της Ελλάδος, εισίν ίσοι µε τους Έλληνας ενώπιον των νόµων. ...

ιβ΄ Η ∆ιοίκησις πολιτογραφεί αλλοεθνείς κατά τους ακολούθους όρους: α΄. Να διατρίψωσι πέντε ολόκληρα έτη, και εις το διάστηµα τούτο να µην αποδειχθώσι ποτέ εγκληµατίαι, και να αποκτήσωσιν εντός του πενταετούς διαστήµατος ακίνητα κτήµατα εν τη Επικρατεία. β΄. Τα µεγάλα ανδραγαθήµατα, και αι σηµαντικαί εκδουλεύσεις εις τας χρείας της πατρίδος, ενούµεναι µε την χρηστότητα των ηθών, είναι δικαιώµατα ικανά εις πολιτογράφησιν. ...

ιγ΄ Ο πολιτογραφούµενος απολαµβάνει αµέσως τα δικαιώµατα, (...). το δε δικαίωµα του παραστάτου, µετά δέκα έτη της πολιτογραφήσεως. Αι Αγορεύσεις του Ελληνικού Κοινοβουλίου, ό.π., σσ. 15-19.

***Με βάση τις γνώσεις σας από το σχολικό εγχειρίδιο και αφού µελετήσετε τα παραπάνω αποσπάσµατα των δύο πρώτων Συνταγµάτων του Αγώνα, να επισηµάνετε: α) Ποιες προϋποθέσεις ορίζονται για την πολιτογράφηση των προσφύγων κατά τη διάρκεια του Αγώνα; β) Βάσει των προϋποθέσεων αυτών, οι πρόσφυγες ποιων περιοχών διεκδίκησαν το δικαίωµα εκπροσώπησης στη Γ΄ Εθνοσυνέλευση και ποιοι τελικά το πέτυχαν;***

**ΕΡΩΤΗΣΗ 3Η**

(ανακεφαλαιωτική) ΠΗΓΗ

Το «Πολιτικόν Σύνταγµα της Ελλάδος», Γ΄ Εθνοσυνέλευση, 1827.

ΚΕΦΑΛΑΙΟΝ Γ΄ «∆ηµόσιον ∆ίκαιον των Ελλήνων»

6. Έλληνες είναι, α) Όσοι αυτόχθονες της Ελληνικής Επικρατείας, πιστεύουσιν εις Χριστόν. β) Όσοι από τους υπό τον Οθωµανικόν ζυγόν, πιστεύοντες εις Χριστόν, ήλθαν και θα έλθωσιν εις τη Ελληνικήν Επικράτειαν, δια να συναγωνισθώσιν ή να κατοικήσωσιν εις αυτήν.

ΚΕΦΑΛΑΙΟΝ ∆΄, «Περί Πολιτογραφήσεως» 30. Η Κυβέρνησις πολιτογραφεί τους ξένους, όσοι από τοπικήν Αρχήν της Ελληνικής Επικρατείας, φέρωσιν αποδείξεις αποχρώσας: α) Ότι διέτριψαν εντός της Ελληνικής Επικρατείας τρία ολόκληρα έτη. β) Ότι εις το διάστηµα τούτο δεν υπέπεσαν εις εγκληµατικήν καταδίκην. γ) Ότι απέκτησαν εις την Επικράτειαν ακίνητα κτήµατα, τ’ ολιγώτερον εκατόν ταλλήρων.

31. Τα µεγάλα ανδραγαθήµατα και αι αποδεδειγµέναι σηµαντικαί εκδουλεύσεις εις τας χρείας της Πατρίδος, είναι καθ’ εαυτά ικανά δικαιώµατα εις πολιτογράφησιν.

32. Η Κυβέρνησις έχει το δικαίωµα να πολιτογραφή και εκείνους τους ξένους, όσοι συστήσωσιν εις τη Ελλάδα σηµαντικά καταστήµατα, συντείνοντα εις την πρόοδον των τεχνών, του εµπορίου, των επιστηµών, και της βιοµηχανίας. Ηµπορεί δε να συντέµη τον εις πολιτογάφησιν απαιτούµενον καιρόν, όχι όµως να τον καταντά ολιγώτερον ενός έτους.

33. Όστις ξένος υπηρέτησεν, ή υπηρετήσει πολεµικώς δύο έτη την Ελλάδα, έχων τας αναγκαίας τής υπηρεσίας του αποδείξεις, είναι δι’ αυτό τούτο Έλλην.

34. Ο πολιτογραφηµένος απολαµβάνει αµέσως όλα τα δικαιώµατα του πολίτου. Το δικαίωµα της πληρεξουσιότητος και αντιπροσωπείας θα κανονισθή εις τον περί εκλογής νόµον.

Αι Αγορεύσεις του Ελληνικού Κοινοβουλίου, ό.π., σσ. 20-25.

***Με βάση τις γνώσεις σας από το σχολικό εγχειρίδιο και αφού λάβετε υπόψη τα παραπάνω αποσπάσµατα του Συντάγµατος της Τροιζήνας που αναφέρονται στους ετερόχθονες, να απαντήσετε στα εξής ερωτήµατα: α) Με ποιο τρόπο ρυθµίστηκε τελικά το θέµα των ετεροχθόνων από τη Γ΄ Εθνοσυνέλευση; β) Υλοποιήθηκαν, ή όχι, οι αποφάσεις αυτές και για ποιους λόγους;***

**ΕΡΩΤΗΣΗ 4Η**

Ο διωγµός του 1914

ΠΗΓΗ 1 Το 1912, στα πρόθυρα των βαλκανικών πολέµων, το ευρωπαϊκό τµήµα της Αυτοκρατορίας -η Ρούµελη- παρέµενε η περιοχή η πιο πλούσια οικονοµικά και η πιο ανεπτυγµένη πολιτιστικά της επικράτειας. Αν εξαιρέσουµε τη Σµύρνη, όλη η δραστηριότητα της Αυτοκρατορίας ήταν συγκεντρωµένη µεταξύ Κωνσταντινούπολης και Θεσσαλονίκης. Τέλος, την περιοχή αυτή δεν την κατοικούσαν µόνον Έλληνες, Βούλγαροι και Σέρβοι. Ένα σηµαντικό τµήµα του πληθυσµού απαρτίζετο από Τούρκους, οι οποίοι υποχρεώθηκαν να καταφύγουν στην Ανατολία. Ένα χρόνο αργότερα, το 1913, οι Ενωτικοί ως πολιτικοί ηγέτες της Αυτοκρατορίας, οι οποίοι ήταν, κατά µεγάλο µέρος, οι ίδιοι Ρουµελιώτες, είχαν χάσει ανεπιστρεπτί ολόκληρη τη Ρούµελη, µε εξαίρεση την Ανατολική Θράκη έξω από την Κωνσταντινούπολη και είχαν χάσει κυρίως τη Θεσσαλονίκη, την πόλη της επανάστασής τους το 1908. Για την Αυτοκρατορία ακρωτηριασµένη από τον κύριο πνεύµονά της, επρόκειτο για χωρίς προηγούµενο καταστροφή. Επί πλέον, έχοντας απωλέσει µεγάλο µέρος του µη µουσουλµανικού πληθυσµού του, το δήθεν «οθωµανικό έθνος», αναδιπλωµένο στην Ανατολία, κατέληξε να είναι πολύ λιγότερο πολυεθνικό και περισσότερο µουσουλµανικό παρά χριστιανικό. Εξ ου και η σηµασία που δόθηκε το 1914, στον πανισλαµισµό. Αλλά σαν να µην έφθαναν όλα αυτά, στις 13 Φεβρουαρίου 1914, οι µεγάλες δυνάµεις αποφάσισαν πως τα περισσότερα νησιά του Αιγαίου που ήταν στ’ ανοιχτά της Μικρασιατικής ακτής και που είχαν καταληφθεί από τον ελληνικό στρατό στη διάρκεια του πρώτου βαλκανικού πολέµου, έπρεπε ν’ αφαιρεθούν από την Αυτοκρατορία και να παραδοθούν στο Ελληνικό Βασίλειο. Παρά ταύτα, η Κωνσταντινούπολη θεωρούσε πως η Χίος και η Λέσβος ήταν αναπόσπαστο τµήµα της µικρασιατικής ηπείρου και αρνήθηκε να αποδεχθεί την προσάρτηση. Έτσι, το 1914, η ένταση αυξήθηκε επικίνδυνα µεταξύ της Ελλάδας και της Οθωµανικής Αυτοκρατορίας γύρω από το θέµα των νήσων του Ανατολικού Αιγαίου. Για να εξασφαλίσει τον έλεγχό τους, καθεµιά απ’ τις δυο χώρες προσπαθούσε να κερδίσει τη ναυτική υπεροπλία. Λίγο πριν δολοφονηθεί, τον Ιούνιο του 1913, ο πρωθυπουργός, στρατηγός Μαχµούτ Σεβκέτ πασάς δήλωνε: «Στη διάρκεια του βαλκανικού πολέµου µάθαµε να σεβόµαστε τον ελληνικό στρατό όπως και τον στόλο της ο οποίος δεν µπορεί να συγκριθεί µε τον παλαιό στόλο του τουρκοελληνικού πολέµου [του 1897]. Κατά τη γνώµη µου, η µεγαλύτερη υπηρεσία που πρόσφερε ο Βενιζέλος στη χώρα του ήταν να διοργανώσει τις στρατιωτικές δυνάµεις του έθνους… Θέλω να προσφέρω την ίδια υπηρεσία στη χώρα µου» (Djemal Pasha, Memories of a Turkish Statesman, 1913-1919 - Αναµνήσεις ενός τούρκου πολιτικού ανδρός, 1913-1919, Νέα Υόρκη, Arno Press, 1973, σ. 67). Ο υπουργός ναυτικών και µέλος της τριανδρίας των Ενωτικών, Τζεµάλ πασάς έγραφε πως το 1914 «ο µοναδικός µας στόχος στη ζωή ήταν να γίνει ο στόλος µας ανώτερος από τον ελληνικό στόλο µόλις αυτό θα καθίστατο δυνατό». Το συµπέρασµά του ήταν πως δεν χωρούσε καµιά αµφιβολία πως σύντοµα θα γινόταν µια αποφασιστική αναµέτρηση µε την Ελλάδα. Αυτή λοιπόν ήταν η πολιτική ατµόσφαιρα στο Αιγαίο το 1914, όταν παράλληλα µε το δράµα των Τούρκων προσφύγων που κατέφευγαν στη Μικρά Ασία, εµφανίσθηκε και το πρόβληµα των Ελλήνων προσφύγων που κινούνταν προς την αντίθετη κατεύθυνση.

∆. Κιτσίκη, Ιστορία της Οθωµανικής Αυτοκρατορίας (1280-1924), εκδ. Βιβλιοπωλείον της Εστίας, Αθήνα 1988, σσ. 185-187

ΠΗΓΗ 2

Προοίµιο των διωγµών ήταν ο εµπορικός αποκλεισµός του 1909 και του 1911. Η ατµόσφαιρα όµως άρχισε να γίνεται έντονα ανθελληνική το 1913, µετά την πτώση της «Φιλελεύθερης Ενώσεως» και την ανατροπή της κυβερνήσεως του Κιαµήλ πασά που διαδέχθηκε η δικτατορία του νεοτουρκικού κοµιτάτου (Ιούνιος 1913). Το εκκρεµές θέµα της κατακυρώσεως των νησιών του Ανατολικού Αιγαίου στην Ελλάδα, µετά τους Βαλκανικούς πολέµους, επιδείνωσε τις σχέσεις Ελλάδος-Τουρκίας. Η συνθήκη των Αθηνών το Νοέµβριο του 1913 δεν επέλυσε τη σχετική διαφορά. Αναφέρεται µάλιστα πως ο Τούρκος αντιπρόσωπος, διαπιστώνοντας πως η Ελλάδα ήταν ανυποχώρητη στο θέµα των νησιών, διατύπωσε την πρώτη επίσηµη απειλή εναντίον της ελληνικής µειονότητας. Οι διωγµοί άρχισαν στα τέλη του 1913 µε τη βίαιη εκδίωξη των Ελλήνων της Ανατολικής Θράκης. Τον Μάιο του 1914 υπό την καθοδήγηση των Γερµανών επεκτάθηκαν οι διωγµοί και στη δυτική Μικρά Ασία. Στη θέση των Ελλήνων που ξεριζώθηκαν, εγκαταστάθηκαν µουσουλµάνοι πρόσφυγες από εδάφη που έχασε η Τουρκία στους Βαλκανικούς πολέµους. Για την εκκένωση της περιοχής, που βρίσκεται απέναντι από τα επίµαχα ελληνικά νησιά του Ανατολικού Αιγαίου, από τον ελληνικό πληθυσµό προβλήθηκαν λόγοι στρατιωτικής άµυνας. Βέβαια το ελληνικό κράτος ήταν ακόµη ουδέτερο και ο βασιλιάς του θεωρούνταν γερµανόφιλος.

Ι.Ε.Ε., τόµ. ΙΕ΄, σ. 99

***Αφού µελετήσετε τις παραπάνω πηγές και µε βάση τις γνώσεις σας από το σχολικό βιβλίο να εκθέσετε τους λόγους για τους οποίους η Τουρκική κυβέρνηση εξεδίωξε τους ελληνικούς πληθυσµούς από την Ανατολική Θράκη και τις ακτές της ∆υτικής Μικράς Ασίας κατά τους βαλκανικούς πολέµους.***